Prof. univ. dr. Radu Bălănescu, președintele Ad Vitam al Conferinței Mondiale a Marilor Loji Masonice Regulare, a fost întrebat de analistul politic Bogdan Chirieac cum vede situația din România.
"O situație foarte bună" consideră prof. univ. dr. Radu Bălănescu, completând: "Cred că coaliția PSD - PNL va câștiga alegerile, se va forma o majoritate parlamentară confortabilă care va putea să vină în folosul țării pentru realizarea unor proiecte de țară care sunt în derulare".
"Și cred că această coaliție va dura o perioadă mai lungă decât unii sau alții își doresc, deci eu cred că ar trebui să existe încă 8-9-10 ani de acum încolo" a întărit Radu Bălănescu.
"Deci până când România va deveni, cu adevărat, o țară dezvoltată?" l-a întrebat Bogdan Chirieac. "Așa cred și cred că aceasta este și dorința conducerii celor două partide, cel puțin așa am auzit, m-a bucurat, cred că este un lucru foarte bun pentru țară" a mai precizat prof. univ. dr. Radu Bălănescu.
Fiți la curent cu ultimele noutăți. Urmăriți DCNews și pe Google News